กรมชลประทานยืนยันน้ำในเขื่อนแควน้อยบำรุงแดน เพียงพอใช้ไปจนสิ้นสุดหน้าแล้งนี้
กรมชลประทานยืนยันน้ำในเขื่อนแควน้อยบำรุงแดน เพียงพอใช้ไปจนสิ้นสุดหน้าแล้งนี้นายทวีศักดิ์ ธนเดโชพล รองอธิบดีกรมชลประทาน กล่าวสถานการณ์น้ำในเขื่อนแควน้อยบำรุงแดน ปัจจุบัน(24 เม.ย. 62) มีปริมาณน้ำเก็บกักประมาณ 275 ล้าน ลบ.ม. คิดเป็นร้อยละ 30 มีปริมาณน้ำ ใช้การได้ประมาณ 232 ล้าน ลบ.ม. คิดเป็นร้อยละ 25 เพียงพอสำหรับการอุปโภคบริโภคตลอดจนสิ้นสุดช่วงหน้าแล้งนี้ สำหรับพื้นที่การเกษตรที่อยู่ในเขตชลประทาน มีปริมาณน้ำเพียงพอที่จะส่งให้พื้นที่การเกษตร ซึ่งปัจจุบันเกษตรกรได้เก็บเกี่ยวผลผลิตหมดแล้ว ส่วนพื้นที่นอกเขตชลประทาน ทางโครงการชลประทานพิษณุโลก ได้ให้เจ้าหน้าที่ติดตามและเฝ้าระวังสถานการณ์ภัยแล้งอย่างใกล้ชิด โดยเฉพาะอย่างยิ่งปริมาณน้ำดิบที่ใช้ในการผลิตประปา ได้เน้นย้ำให้ประสานกับการประปาส่วนภูมิภาค ในการติดตามปริมาณน้ำให้เพียงพอ ไม่ให้ขาดแคลนน้ำในการผลิตประปาได้